
Ehitusloa andmine (A. Daumani tn 30) 

1. ASJAOLUD JA MENETLUSE KÄIK

29.11.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2111271/42980 A. Daumani tn 30 kinnistule  koerte jalutusväljaku  ja piirdeaeda rajamiseks koos ehitusprojektiga „Ehitusprojekt 756NEP_TP_Daumani30“, peaprojekteerija Narva Ehitusprojekt OÜ.
Narva Linnavolikogu 14.08.2008.a. otsusega nr 252 kehtestatud Daumani tn 30 maa-ala detailplaneeringu ning Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on A. Daumani tn 30 maakasutuse sihtotstarbeks määratud üldkasutatav maa 100%.
30.11.2021 ehitisregistri  keskkonnas on genereeritud ehitusloa  eelnõu  nr  2112271/40756, menetluse nr 284570 ning suunatud Arhitektuuri- ja Linnaplaneerimise Ametile ja kinnistu omaniku esindajale Linnamajanduametile  kooskõlastamiseks ning arvamuste avaldamiseks. 
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

05.01.2022 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta“

Linnamajandusamet kooskõlastas tingimisi, märkusega: 
„Märkused projekti „Koerte jalutusväljaku projekteerimine ja ehitamine aadressil A. Daumani tn 30, Narva. Elektripaigaldis“ (töö nr 071_EL.11.21, projekti koostaja Elcomnet OÜ): 1. Projektidokumentatsioonis esitatud valgusti tooteleht on vale. Esitada õige tooteleht“.
13.01.2022 kõik kaasatud isikud kooskõlastasid ehitusloa eelnõu.
Ehitusprojekt vastab sätestatud nõuetele, detailplaneeringule ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba A. Daumani tn 30 kinnistule  koerte jalutusväljaku  ja piirdeaeda rajamiseks vastavalt ehitusprojektile „Ehitusprojekt 756NEP_TP_v03_Daumani30“, peaprojekteerija Narva Ehitusprojekt OÜ.
3.2. Kohustada   ehitustööde  tellijat tagada kõrvaltingimuste täitmine, mis on käesoleva korralduse  punktis 1  esitatud Linnamajandusameti poolt ning ehitusloal loetletud märkused. 
3.3. Jätta algatamata A. Daumani tn 30 kinnistule  koerte jalutusväljaku rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

